13 Kōpa Jehova hore a u thuse ’me u be le tumelo. Mo bolelle lintho tse u imelang le tse u tšoenyang. Etsoe ke Jehova ea u fileng kabelo eo ’me o tla u thusa ho e phetha. Ka tsela efe? Ka tsela eo a ileng a thusa Moshe ka eona. Ntlha ea pele, Jehova o oa u tiisetsa o re: “Ke tla u matlafatsa. Ka sebele ke tla u thusa. Ke tla u tšoara ka tieo ka letsoho la ka le letona la ho loka.” (Esa. 41:10) Ea bobeli, o u hopotsa hore litšepiso tsa hae lia tšepahala ha a re: ‘Ke boletse morero oa ka; ke tla boela ke o tlise. Ke o entse, ke tla boela ke o phethe.’ (Esa. 46:11) Ea boraro, Jehova o u fa “matla a fetang se tloaelehileng” e le hore u phethe bosebeletsi ba hao. (2 Bakor. 4:7) Tsela e ’ngoe eo Ntate oa rōna ea lerato a u thusang ka eona hore u mamelle kabelong eo a u fileng eona, ke ka ho u fa barapeli-’moho le uena ba momahaneng ka mokhatlong oa bara ba motho, ba lulang ‘ba tšelisana le ho hahana.’ (1 Bathes. 5:11) Ha Jehova a ntse a u hlomella hore u phethe kabelo ea hao, u tla mo tšepa le ho feta ’me u tla nka tokelo ea ho mo sebeletsa e le ea bohlokoa ho feta ntho leha e le efe.